**Δ1. Η βασιλεία του Όθωνα – Ο Ιωάννης Κωλέττης**

**Μετά τη δολοφονία του Καποδίστρια**

* Οι Μεγάλες Δυνάμεις επιλέγουν για βασιλιά της Ελλάδας τον Όθωνα.

**Ο Όθωνας**

* 17 χρονών ήρθε στην Ελλάδα.
* Γιος του βασιλιά της Βαυαρίας Λουδοβίκου.
* Φτάνει στην Ελλάδα τον Ιανουάριο του 1833.
* Επειδή ήταν ανήλικος τη διακυβέρνηση ασκούσε η Αντιβασιλεία.

**Αντιβασιλεία**

* Τρεις Βαυαροί που ανέλαβαν για 2 χρόνια την εξουσία.

**Μεταρρυθμίσεις Αντιβασιλείας**

* Χώρισαν το ελληνικό κράτος σε νομούς, επαρχίες και δήμους.
* Μετέφεραν την πρωτεύουσα από το Ναύπλιο στην Αθήνα (Δεκέμβριος 1834).
* Ίδρυσαν σχολεία (δημοτικά, Ελληνικά και Γυμνάσια), Διδασκαλεία και το Πανεπιστήμιο Αθηνών (1837).
* Προσλήφθηκαν στο στρατό Βαυαροί αξιωματικοί.
* Η Εκκλησία της Ελλάδας ανακηρύχθηκε αυτοκέφαλη, δηλαδή ανεξάρτητη από το Οικουμενικό Πατριαρχείο της Κωνσταντινούπολης.

**Περίοδος της βασιλείας του Όθωνα**

* Δόθηκε βάρος στη διοίκηση, την οικονομία και την ασφάλεια της χώρας.
* **Δυσαρέσκεια** των πολιτών καθώς:
  + Δε δόθηκαν τα εθνικά κτήματα στους γεωργούς και τους ακτήμονες.
  + Οι αγωνιστές του 1821 παραμερίστηκαν.
  + Υπήρξε αύξηση της ληστείας στην ύπαιθρο.

**Αποτέλεσμα => Κίνημα 3ης Σεπτεμβρίου 1843**

* Αίτημα πολιτών να δοθεί σύνταγμα από το βασιλιά.
* Ο στρατός με επικεφαλής τους Δημήτριο Καλλέργη και Ιωάννη Μακρυγιάννη περικύκλωσε με πλήθος λαού τα ανάκτορα (σημερινή Βουλή) ζητώντας σύνταγμα (πλατεία Συντάγματος).
* Το 1844 ο Όθωνας παραχωρεί Σύνταγμα.
* Το πολίτευμα της Ελλάδας μεταβάλλεται από απόλυτη μοναρχία σε συνταγματική μοναρχία.

**1862**

* Ξέσπασαν επαναστατικά κινήματα σε Πελοπόννησο και Στερεά Ελλάδα (έκφραση δυσαρέσκειας προς το βασιλιά για τον τρόπο διακυβέρνησής του).
* Ο Όθωνας μαζί με τη γυναίκα του, βασίλισσα Αμαλία, αναγκάζονται να επιστρέψουν στη Βαυαρία.

**Μεγάλη Ιδέα** (= επέκταση των ελληνικών συνόρων και απελευθέρωση των υπόδουλων Ελλήνων της Οθωμανικής Αυτοκρατορίας).

* Υποστηρίχθηκε από τον Όθωνα και τον Ιωάννη Κωλέττη (σύμβουλος του Καποδίστρια και πρωθυπουργός από το 1844 – 1847).

**Βουλή των Ελλήνων**

* Χτίστηκε το 1836 – 1843.
* Κατοικία του Όθωνα.
* Το 1929 ο Ελευθέριος Βενιζέλος αποφασίζει να το μετατρέψει σε Ελληνικό Κοινοβούλιο.

**Ερωτήσεις**

1. Τι γνωρίζετε για τον Όθωνα;
2. Τι ήταν η Αντιβασιλεία και ποια μέτρα πήρε μόλις ανέλαβε τη διακυβέρνηση της χώρας;
3. Γιατί οι πολίτες ήταν δυσαρεστημένοι με το βασιλιά;
4. Γιατί οργανώθηκε το κίνημα της 3ης Σεπτεμβρίου 1843, από ποιους και με ποια αιτήματα;
5. Είχε αποτέλεσμα το κίνημα της 3ης Σεπτεμβρίου 1843;
6. Τι έγινε το 1862;
7. Τι ήταν η Μεγάλη Ιδέα και από ποιους υποστηρίχθηκε;
8. Τι γνωρίζετε για τη Βουλή των Ελλήνων;